На основу решења Привредног суда у Чачку Ст. бр. 296/2012 од 06.11.2012. године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009, 99/2011 – др.закон, 71/2012 – одлука УС 83/2014,* *113/2017 и 44/2018*) и Националним стандардом број 5 – Национални стандард о начину и поступку уновчења имовине стечајног («Службени гласник Републике Србије» број 13/2010), као и одредбама Закона о изменама и допунама Закона о Агенцији за лиценцирање стечајних управника („Службени гласник РС", бр. 89/2015), Агенција за лиценцирање стечајних управника као стечајни управник стечајног дужника:

**Акционарско друштво за трговину и услуге „НОВИ ДАНИ“ у стечају Ивањица,**

**Ул. Бранислава Нушића 14**

**ОГЛАШАВА**

**продају имовине јавним надметањем**

|  |  |  |
| --- | --- | --- |
| **Предмет продаје представља имовина груписана у следеће имовинске целине**  | **Почетна цена (дин.)** | **Депозит (дин.)** |
| ***Имовинска целина 1*** **ПРОДАВНИЦА „ТЕХНИКА“****Пословни простор који се састоји од три просторије пословних услуга**, укупне нето површине 102м2, у Ивањици, ул. Бошка Петровића, са улазом из улице Мајора Илића бр. 1, уписан у листу непокретности број 15 КО Ивањица, у приземљу стамбено-пословне зграде бр. 1 као број посебног дела 1, на улазу 3, изграђене на кат. пар. бр. 1171 КО Ивањица, на коме је стечајни дужник уписан као носилац права својине, облик својине приватна, обим удела 1/1. | **5.736.837,00** | **2.294.734,80** |
| ***Имовинска целина 2*** **ПРОДАВНИЦА ,,АУТОМАТЕРИЈАЛ“****Пословни простор који се састоји од пет просторија пословних услуга**, укупне нето површине 187 м2, у Ивањици, ул. Милинка Кушића бр. 54, уписан у листу непокретности број 14 КО Ивањица, у приземљу стамбено пословне зграде Зелени венац број 1, на улазу 3, као број посебног дела 1, изграђене на кат. пар. бр. 1169 КО Ивањица, на коме је стечајни дужник уписан као носилац права својине, облик својине приватна, обим удела 1/1. | **7.749.731,50** | **3.099.892,60** |
| ***Имовинска целина 3*** **МАКСИ 4**Предмет продаје у оквиру имовинске целине 3 – МАКСИ 4 је:* **зграда пословних услуга,**  површинеу основи 415м2, која се налази у Приликама-потес Варјаче, изграђена на кат. пар. бр. 1260/1 КО Прилике, уписана у листу непокретности број 881 КО Ивањица као зграда бр. 2, објекат који има одобрење за градњу, на коме је уписан облик својине приватна а стечајни дужник је уписан као држалац са обим удела 1/1. Објекат нема издату употребну доволу (објекат је у изградњи);
* **земљиште које чини кат. пар. бр. 1260/1 КО Прилике**, укупне површине 0.09.08ха, по врсти грађевинско земљиште, од чега је земљиште под зградом - објектом површине 0.04.15ха а земљиште уз зграду-објекат површине 0.04.93ха, уписано у листу непокретности број 881 КО Прилике, на којој је стечајни дужник уписан као носилац права својине, облик својине приватна, са обимом удела 1/1.
 | **8.798.723,00** | **3.519.489,20** |
| ***Имовинска целина 4*****ЗЕМЉИШТЕ У РАДЉЕВУ****Пољопривредно земљиште** укупне површине 00.74.12 ха, које се налази на кат. пар. бр. 592/2 КО Радљево, у потесу Слане баре, по култури ливада 4. класе, уписано у лист непокретности број 450 КО Радаљево, на коме је стечајни дужник уписан као носилац права својине, облик својине приватна, обим удела 1/1. | **985.796,00** | **394.318,40** |

Право на учешће у поступку продаје имају сва правна и физичка лица која:

* након добијања профактуре, изврше уплату ради откупа продајне документације за имовинске целине 1 до 3 у износу од по 30.000,00 динара, а за имовинску целину 4 у износу од 10.000,00 динара, све увећано за ПДВ. Профактура се може преузети сваког радног дана у периоду од 8.00 до 14.00 часова, уз обавезну најаву поверенику стечајног управника. Рок за откуп продајне документације је **28.11.2018. године;**
* уплате **депозит** (са позивом на број имовинске целине) на текући рачун стечајног дужника број: **355-3200183244-79 код Војвођанске банке а.д. Нови Сад** или положе неопозиву првокласну банкарску гаранцију наплативу на први позив, најкасније **5 радних дана** пре одржавања продаје **(рок за уплату депозита је 28.11.2018. године).** У случају да се као депозит положи првокласна банкарска гаранција, оригинал исте се ради провере мора доставити искључиво лично Служби финансија Агенције за лиценцирање стечајних управника, Београд, Теразије 23, најкасније **28.11.2018. године** до 14.00 часова по београдском времену (GMT+1). У обзир ће се узети само банкарске гаранције које пристигну на назначену адресу у назначено време. Банкарска гаранција мора имати рок важења до **05.02.2019. године.**
* потпишу изјаву о губитку права на повраћај депозита. Изјава чини саставни део продајне документације.

Имовина се купује у виђеном стању и може се разгледати након откупа продајне документације, сваким радним даном од 10:00 до 14:00 часова, а најкасније пет радних дана пре заказане продаје (уз претходну најаву поверенику стечајног управника).

Након уплате депозита а најкасније до **28.11.2018. године**, потенцијални купци, ради правовремене евиденције, морају предати поверенику Агенције за лиценцирање стечајних управника: попуњен образац пријаве за учешће на јавном надметању, доказ о уплати депозита или копију банкарске гаранције, потписану изјаву о губитку права на повраћај депозита, извод из регистра привредних субјеката и ОП образац (ако се као потенцијални купац пријављује правно лице), овлашћење за заступање оверено пред надлежним органом уколико јавном надметању не присуствује потенцијални купац лично (за физичка лица) или законски заступник (за правна лица).

**Јавно надметање одржаће се дана 05.12.2018. године у 11:00 часова на следећој адреси: Агенција за лиценцирање стечајних управника – Центар за стечај, Београд, Ул. Теразије бр. 23, III спрат, сала 301. Регистрација учесника почиње два сата пре почетка јавног надметања, а завршава се 15 минута пре почетка јавног надметања односно у периоду од 09:00 до 11:45 часова, на истој адреси.**

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутна);
2. отвара јавно надметање читајући правила надметања;
3. позива учеснике да прихвате понуђену цену према унапред утврђеним корацима увећања;
4. одржава ред на јавном надметању;
5. проглашава за купца учесника који је прихватио највишу понуђену цену
6. потписује записник.

У случају да на јавном надметању победи Купац који је депозит обезбедио банкарском гаранцијом, исти мора уплатити износ депозита на рачун стечајног дужника у року од **два радна дана** од дана јавног надметања, а пре потписивања купопродајног уговора, након чега ће му бити враћена гаранција.

Купопродајни уговор се потписује у року од **3 радна дана** од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. Закључењу уговора у законом прописаној форми за приступа се под условом да је депозит који је обезбеђен гаранцијом уплаћен на рачун стечајног дужника. Проглашени Купац је дужан да уплати преостали износ купопродајне цене у року од **8 дана** од дана потписивања уговора у законом прописаној форми. Ако проглашени купац одбије да потпише уговор у законом прописаној форми или не уплати купопродајну цену у прописаним роковима и по прописаној процедури, губи право на повраћај депозита, а за купца се проглашава други најбољи понуђач.

Други најбољи понуђач има иста права и обавезе као проглашени купац. У случају да је други најбољи понуђач на јавном надметању депозит обезбедио банкарском гаранцијом, након одустајања проглашеног купца, исти мора уплатити износ депозита на рачун стечајног дужника у року од два радна дана од пријема обавештења којим се проглашава за купца, након чега ће му бити враћена гаранција. У конкретном случају, купопродајни уговор потписује се у року од 3 радна дана од пријема обавештења којим се други најбољи понуђач проглашава за купца.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од **8 дана** од дана јавног надметања. Уплатилац депозита губи право на повраћај депозита у складу са изјавом о губитку права на повраћај депозита.

Све порезе, таксе и накнаде за сачињавање уговора у законом прописаној форми, трошкове укњижбе, као и све друге трошкове који произлазе из предметне купопродаје, у целости сноси купац.

У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Другом најповољнијем понуђачу депозит или банкарска гаранција (уколико је износ депозита обезбеђен гаранцијом) биће задржани до доношења одлуке Комисије за заштиту конкуренције по поднетој пријави купца.

Oвлашћено лице: повереник Слободан Зоћевић, контакт телефони:032/342-406 и 063 60 60 70.